จัดระเบียบสายสื่อสาร ปรับภูมิทัศน์ ความปลอดภัยของประชาชน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวว่า ลงพื้นที่ติดตามการจัดระเบียบสายสื่อสารของบริษัทโทรคมนาคมแห่งชาติ ตั้งแต่บริเวณซอยสุขุมวิท 71 จนถึงบริเวณปากซอยทองหล่อ 10 ได้รับความร่วมมือจากทั้งภาครัฐและภาคเอกชนเป็นอย่างดีในการจัดระเบียบสายสื่อสารเพื่อปรับปรุงทัศนียภาพของเมืองและเพื่อความปลอดภัยของประชาชน สำหรับแผนดำเนินงานภายในปีนี้ ให้ความสำคัญที่การจัดระเบียบสายสื่อสารในพื้นที่กรุงเทพฯ และปริมณฑลระยะทาง 400 กม. รวมถึงการนำสายสื่อสารลงใต้ดินโดยใช้โครงสร้างพื้นฐานเดิมของบริษัทโทรคมนาคมแห่งชาติ เพื่อลดความทับซ้อนของพื้นที่และลดค่าใช้จ่ายการลงทุนของผู้ให้บริการ ขณะนี้มีผู้ให้บริการแจ้งความประสงค์มาทั้งหมด  3 ราย ส่วนผู้บริการรายอื่นๆ ที่มีความสนใจ สามารถติดต่อในเขตพื้นที่ให้บริการ เพื่อประสานงานกับหน่วยงานที่เกี่ยวข้องต่อไป